Δευτέρα 9 Νοεμβρίου 2026
Η ανασκόπηση της εβδομάδας από την Ε.Σ.Α.μεΑ. στην ΕΝΓ από την Ακαδημία Νοηματικής Γλώσσας του IN-Ε.Σ.Α.μεΑ..
Αναλυτικά στην ιστοσελίδα της Ε.Σ.Α.μεΑ.
[image: Ανασκόπηση - Δράσεις της Ε.Σ.Α.μεΑ. την εβδομάδα που πέρασε 2/11-9/11]
Συνεχίζεται η έρευνα για το «Κόστος διαβίωσης των ατόμων με αναπηρία, χρόνιες ή/και σπάνιες παθήσεις και των οικογενειών τους» που διεξάγει αυτό το διάστημα το Παρατηρητήριο Θεμάτων Αναπηρίας της Ε.Σ.Α.μεΑ. και σας καλεί να πάρετε μέρος. Το ερωτηματολόγιο απευθύνεται σε όλα τα άτομα με αναπηρία ηλικίας 16 ετών και άνω και θα το βρείτε στην ιστοσελίδα και στα κοινωνικά δίκτυα της ΕΣΑμεΑ.
Πέντε συγκεκριμένες προτάσεις για την προστασία των ευάλωτων οφειλετών με αναπηρία, χρόνιες ή/και σπάνιες παθήσεις, καθώς και των μελών των οικογενειών τους, κατέθεσε η Ε.Σ.Α.μεΑ.) επί του νομοσχεδίου του Υπ. Οικονομικών «Ενίσχυση εποπτείας των υπό διαχείριση απαιτήσεων από δάνεια και πιστώσεις - Προστασία συνεπών οφειλετών - Φορολογική μεταχείριση και εποπτεία κρυπτοστοιχείων κλπ». Το νομοσχέδιο αντιμετώπιζε οριζόντια όλους τους δανειολήπτες, χωρίς να λαμβάνει υπόψη τις αυξημένες ανάγκες και τις πρόσθετες οικονομικές επιβαρύνσεις που απορρέουν από την αναπηρία.
Τη δραματική κατάσταση που αντιμετωπίζουν οι πάσχοντες από Μεσογειακή Αναιμία στο Γενικό Νοσοκομείο Αγρινίου, εξαιτίας της συνεχιζόμενης έλλειψης αίματος, καταγγέλλει με επιστολή της στον υπουργό Υγείας Άδωνη Γεωργιάδη η Ε.Σ.Α.μεΑ., όπως και ο Σύλλογος Θαλασσαιμικών Αγρινίου. Εδώ και ΜΗΝΕΣ οι χρόνια πάσχοντες ΥΠΟΜΕΤΑΓΓΙΖΟΝΤΑΙ ΣΥΣΤΗΜΑΤΙΚΑ, λαμβάνοντας μία μονάδα αίματος αντί των δύο που απαιτούνται. 
Με επιστολή της τόσο στην Περιφέρεια Β. Αιγαίου όσο και στον Δήμο Χίου και στους βουλευτές του νησιού, η Περιφερειακή Ομοσπονδία ΑμεΑ Β. Αιγαίου εκφράζει την έντονη ανησυχία και αντίθεσή της στο σχεδιαζόμενο κλείσιμο του αεροδρομίου Χίου για τέσσερις μήνες, εν μέσω χειμώνα, χωρίς να έχει προηγουμένως διασφαλιστεί ένα ολοκληρωμένο σχέδιο κάλυψης των αναγκών.

https://www.facebook.com/ESAmeAgr
https://www.instagram.com/ncdpgreece
https://x.com/ESAMEAgr
Youtube ESAmeAGr, Ιστοσελίδα www.esamea.gr  

